**Amerika méztermelése**

**18 pont**

A megoldás során vegye figyelembe a következőket:

* *A képernyőre írást igénylő részfeladatok eredményének megjelenítése előtt írja a képernyőre a feladat sorszámát (például:*3. feladat:*)!*
* *Az egyes feladatokban a kiírásokat a minta szerint készítse el!*
* *Az ékezetmentes kiírás is elfogadott.*
* *A program megírásakor a fájlban lévő adatok helyes szerkezetét nem kell ellenőriznie, feltételezheti, hogy a rendelkezésre álló adatok a leírtaknak megfelelnek.*
* *A megoldását úgy készítse el, hogy az azonos szerkezetű, de tetszőleges bemeneti adatok mellett is helyes eredményt adjon!*

A *forras.csv* fájl tartalmazza az USA méztermelésének adatait évekre és államokra lebontva.

pl.: AL,16000,71,1136000,159000,0.72,818000,1998,**Alabama**

A csv állományban az adatok , karakterrel vannak elválasztva.

Az állomány adatai közül nem kell figyelembe vennie a *numcol*, *yieldpercol* illetve *prodvalue* oszlopokat.

1 dollár = 358,02 forint

1 lb = 0.45 kg

1. feladat: Készítsen programot a következő feladatok megoldására, amelynek a forráskódját mez.py néven mentse el!
2. feladat: Olvassa be a forras.csv állományban lévő adatokat és tárolja el egy olyan adatszerkezetben, amely a további feladatok megoldására alkalmas!
3. feladat: Határozza meg és írja ki, hogy *West Virginia* államban mennyi mézet termeltek 1998-tól 2007-ig. (*totalprod*)
4. feladat: Határozza meg melyik állam milyen évjáratú mézének a fontonkénti ára a legmagasabb! (holtverseny esetén az összes államot listázza ki)
5. feladat: Készítsen keresést ár alapján és írja ki 0.5 dolláros pontossággal, hogy melyik államokban lehet annyiért mézet vásárolni!
6. feladat: Készítsen statisztikát, hogy melyik állam adta el a legtöbb mézet évente. (*totalprod* és *stocks* különbsége az eladott méz mennyisége az adott évben)
7. feladat: Határozza meg a mézek kilógrammonkénti átlagárát majd írja ki dollárban és forintban is (a mézek fontonkénti árát dollárban kell érteni)
8. feladat Készítsen egy mez-ar-forint.csv fájlt, amelybe írja a következő adatokat:

állam neve, fontonkénti ár forintban, méz évjárata

pl.: West Virginia, 408,14, 1998